́косъ:̀ мнѣ̀ скве́рному и всегрѣ́шному, я́кѡ дерзну́хъ пѣ́ти тебѣ̀ чи́стому и свято́му, преподо́бне ѻ́тче гавріи́ле, но надѣ́яся на милосе́рдіе и по́мощь твою̀ ѻба́че дерза́ю воспѣва́ти: ты́ бо земны́й а́гг҃лъ и небе́сный человѣ́къ бы́лъ єсѝ, хрс̑ту̀ ѿ душѝ послѣ́довалъ єсѝ, на земли́ бо ѿ тлѣ́нныхъ небре́глъ єсѝ, болѣ́зньми и труды̀, и ѕѣ́льнымъ воздержа́ніемъ, ѕлострада́ніемъ и на землѝ лега́ніемъ, посто́мъ, бдѣ́ніемъ и моли́твами ѡ́бразъ бы́лъ єсѝ твои̂мъ ученикѡ́мъ, хра́мъ же тѣ́ла твоегѡ̀ непоро́ченъ соблю́лъ єсѝ, бы́въ до́мъ бж҃ій и жили́ще ст҃а́гѡ дх҃а, сегѡ̀ ра́ди прише́дъ всели́ся въ тя̀ ѻц҃ъ, и сн҃ъ, и ст҃ы́й дх҃ъ, и дарова̀ тебѣ̀ наслѣ́діе небе́сное, тѣ́мъ тя̀ чти́мъ, ра́дуйся преподо́бне гавріи́ле, ле́сновская похвало̀